
EVELYN WEVER-CROES 








Prome Minister Evelyn Wever-Croes: 


PROME MINISTER TA GRADICI HYATT 
HOTEL PA E MANEHO CU NAN A HIBA 
DURANTE PANDEMIA 


E siman aki Prome Minister sra. Evelyn Wever - Croes hunto 
cu Minister di Turismo, sr. Dangui Oduber a bishita Hyatt Hotel 
y a tuma e oportunidad pa gradici gerencia y trahadonan di 
e hotel pa nan esfuersonan haci durante di e pandemia pa 
mantene turistanan contento y trahadonan na trabou. 


‘Mas y mas ta mira cu ta recuperando di e parti mas pio di 
e Pandemia, den e cuadro aki mi kier a gradici gerencia y 
empleadonan pa tur e sacrificionan y trabou duro cu nan a 
haci. Pa a confia den Gobierno den bon tempo y menos bon 
tempo y cu awe por mira cu e hotel tin un grado di ocupacion 
di 90%, cual ta algo cu ta bisa hopi.' 











Prome Minister Wever - Croes a sigui bisa cu tur esaki no por 
tabata posibel sin esfuerso di cada un trahado di e hotel, nan 
forma di traha, empefio y carifio cu ta pone cu turista ta bin bek 
cu hopi smaak. 


Na e ocasion Prome Minister a combersa cu algun turista cu 
tabata hopi contento y satisfecho. 


“Den nomber di Gobierno di Aruba ta gradici Hyatt pa tur locual 
cu nan a haci durante e Pandemia pa mantene e hotel, pa 
mantene trahadonan na trabou y paganan mas cu 60%. Pero 
tambe especialmente pa yuda Aruba den recuperacion di 
turismo, Premier Wever - Croes a termina bisando. 

‘€ ARUBA TA RECUPERANDO 


» Vacunacion 67%. 

e Infeccion di Covid-19 minimo. 

e Turismo creciendo, pa fin di aña cu 68% y 
pa comienso di 2022 100%. 

* Banco Central; placa den circulacion ta 
aumentando substancialmente. 

s Crecemento economico; pa 2021 - 2022; 
aumento di GDP nominal 5,1% y 
crecemento di 6,2%. 

e Inversion den vivienda pa 2021-2022 riba 
100 Miyon Florin. 

e Cuponan di trabao nobo aumentando. 
















Positivo — Average 
—— % Population (+18) vacuna 1 —-96 Population (+18) vacuna 2 





ANUNCIO 
MINISTER VAN ALGEMENE ZAKEN 
ELECCION PA PARLAMENTO DI ARUBA 

Cumpliendo cu articulo 38 inciso 5 di nos Ordenanza Electoral Ministro 
di Asuntonan General, sra. mr. Evelyne Wever-Croes, ta participa cu: 


- Eleccion pa Parlamento di Aruba lo tuma luga diabierna, dia 25 juni 
2021, for di 08:00 or pa 19:00 or. 


- E contenido di articulo 2:43 pa 2:47 di nos Codigo Penal ta stipula lo 
siguiente: 


Esun cu na ocasion di un eleccion prescribi pa ley, ta aplica violencia of 
ta menasa di aplica violencia pa intencionalmente obstrui un persona 
di eherce su derecho di vota sin impedimento, ta ricibi un castigo di 
prison di maximo cuater afia of un multa di categoria 4. 


Esun cu na ocasion di un eleccion prescribi pa ley, ta aplica soborno 
cu regalo of promesa pa un persona no eherce su derecho di vota of pa 
haci esaki na un cierto manera, ta ricibi un castigo di prison di maximo 
dos afia of un multa di categoria 4. Cu maximo e mesun castigo ta 
castiga e votado cu ta acepta soborno pa medio di regalo of promesa. 


Esun cu na ocasion di un eleccion prescribi pa ley ta comete un acto 
engafioso, causando cu un voto ta perde su balor of ta diferente for di 
loke e votado a indica ta ricibi un castigo di prison di maximo dos afia 
of un multa di categoria 4. 


Esun cu intencionalmente ta pasa pa un otro persona ora di participa 
na un eleccion prescribi pa ley ta ricibi un castigo di prison di maximo 
dos afia of un multa di categoria 4. 


Esun cu na ocasion di un eleccion prescribi pa ley intencionalmente 
ta desbarata un votamento cu a tuma luga of cu ta comete un acto 
engañoso cu ta afecta e resultado di e votacion ta ricibi un castigo di 
prison di maximo dos aña of un multa di categoria 4. 

PRESENTACION DI SVB 
CONFERENCIA DI PRENSA 21 JUNI 2021: 








© 1. SVb ta nota señal di recuperacion? 


Si, SVb ta nota señal di e proceso di recuperacion basa 
riba desaroyonan den: 


1. Areglo di Subsidio di Salario; 
2. Desaroyo den e Fondo di Cesantia 


3. Den cantidad di trahadornan registra pa Seguronan 
di Malesa y Accidente. 


2 
(Ub -Seguridad pa Aruba su comunidad) 

















O 2. Indicadornan relevante Areglo Subsidio di Salario 




















1. Desaroyo den sumanan otorga na Top 3 di sectornan economico cu ta ricibi mas di 

PRESENTACION DI SVB 
CONFERENCIA DI PRENSA 21 JUNI 2021: 








O 3. Indicadornan relevante di e Fond di Cesantia 


Aña 2020: 
- 82 peticion pa cesantia entrega y procesa 
- peticionnan procesa ta relaciona cu 3 compania 
- SVb a paga 934 mil florin 


Aña 2021: 
- 56 peticion pa cesantia entrega y procesa 
- peticionnan procesa ta relaciona cu 6 compania 
- SVb a paga 301 mil florin 


Pendiente: 
- 56 peticion pa cesantia 
- peticionnan ta relaciona cu 6 compania 
- Ta calcula e cesantia pa paga na 354 mil florin 

4. Indicadornan di Seguronan di Malesa y Accidente 


3. Cambio den cantidad di trahadornan 
registra na SVb riba dia 20 di juni 2021 

PRESENTACION DI SVB 
CONFERENCIA DI PRENSA 21 JUNI 2021: 








4. Indicadornan di Seguronan di Malesa y Accidente 


Cantidad di trahador registra riba dia 19 di juni 2021: 39.061 


Proyeccion pa fin di 2021: 
- Cantidad di trahadornan registra: 41.556 
- Aumento di 8,4% 


Cantidad di trahador registra na inicio pandemia: 41.623 


Cantidad di trahador mas abao registra durante pandemia: 
- Februari 2021: 38.259 

O 5. Anuncio importante 


Dialuna 21 di juni: 
huramentacion di 4 ‘Bijzonder Opsportingsambtenaar' nobo. 





Equipo di Bijzonder Opsporingsambtenaar na SVb ta bira total 10. 


Proximamente SVb ta inicia controlnan na pia di trabao atrobe. 

Minister Dangui Oduber: 


MANEHO CU A WORDO HIBA TA DUNANDO 
RESULTADO 


Turismo creciendo y Aruba recuperando 





E È sat 
Minister di Turismo, Salubridad Publico y Deporte Sr. Dangui 
Oduber a hiba un maneho hopi progresivo y innovativo cu a 
pone cu Aruba a bira un 'trendsetter' na mundo. E programa di 
vacunacion di pais Aruba ta un strategia di recuperacion exitoso 
y a keda reconoci internacionalmente como un di e mihornan 
di mundo. Esaki a haci cu Aruba ta conociendo cresemento 
den nos sector turistico cu ta surpasa tur proyecccion segun 
cifranan di ATA. 


Turismo na Aruba ta creciendo, ya caba ta 2 luna tras di otro 
cu Aruba ta ricibiendo 20% mas bishitante cu e luna prome cu 
ne, esaki sigur ta algo sumamente positivo pa Aruba. Pa varios 
siman caba Aruba ta poni riba e codico geel pa biaheronan 
for di Hulanda, esaki ta haci cu mas y mas Hulandes por bin 
disfruta di nos dushi isla y nos hospitalidad cu nos ta conoci 
pe. 


Danki na e strategia di recuperacion di Minister Oduber hopi 
turistanan a regresa nos isla bek. Durante e periodo di januari 
y april 2021 Aruba a ricibi mas di 171 mil turista. Den luna di 
mei Aruba a ricibi mas di 70 mil turista y den juni ta premira 
alrededor di 75 mil turista. Desde July 2020 cu Aruba a habri 


su frontera nos a ricibi alrededor di 310 mil turista segun e 
cifranan di ATA. 


Segun Minister Dangui Oduber e grado di recuperacion den 
e prome mitar di afia 2021 ta 55% compara cu e prome mitar 
di afia 2019. Ta proyecta cu e grado di recuperacion den su 
totalidad den afia 2021 ta 67% compara cu afia 2019 ora 
cu aun e cifranan no a wordo afecta pa e pandmia. Esaki 
ta un bahada di 33%. E mandatario a duna di conoce cu 
segun proyeccionnan di ATA, e turismo di Aruba lo recupera 
completamente na afia 2023. E cifranan aki ta mustra con 
accelera Aruba su recuperacion ta bayendo, esaki ta pone 
cu Aruba ta liderando Caribe (Top 5) den e distinacion cu ta 
recuperando mas liher di e crisis mundial segun “Caribbean 
Tourism Organization” (CTO). 


Minister Dangui Oduber ta hopi satisfecho con e vacunacion 
a bay na Aruba. Den esaki Aruba ta den e top mundialmente 
ora ta papia di cobertura di e vacunacion. Na e momentonan 
aki a vacuna alrededor di 66 mil hende caba riba e edad di 18 
afia. Esaki ta 67% di e poblacion (18+) cu a ricibi nan vacuna. 
Esaki a conduci cu e cifranan di covid a baha substancialmente 
desde luna di mei. Danki na tur esnan cu a vacuna Aruba poco 
poco ta bayendo bek na normalidad. 


Recientemente Minister Oduber tabata di bishita na Hyatt 
Regency Aruba caminda e mandatario por a mira tur e 
inversionnan cu a wordo haci y alaves combersa cu e GM y e 
empleadonan pa gradici nan pa nan excelente servicio cu nan 
ta brinda na nos turistanan. Aruba su turismo ta recuperando 
hopi liher y esaki ta danki na e vision cla cu Minister Dangui 
Oduber a pone nos dilanti. Aruba ta ricibiendo 75.000 turista 
den luna di juni 2021 y e grado di occupacion di Hyatt ta 90%. 
Aruba ta progresando y awor ta momento pa stabilidad y no 
aventura. 

SUBSIDIO DI SALARIO PA LUNA DI JUNI 2021 


Tur dunado di trabou cu ricibi un notificacion di SVB 
por aplica pa subsidio di salario pa luna di juni 2021 


Por via MiSVB desde 
22 di juni te cu 28 di juni 2021. 
Pagonan ta wordo ehecuta diariamente pa 
companianan cu nan aplicacion a keda aproba. 


Pa pregunta riba Subisidio di Salario 
portuma contacto cu SVB su Service Center via 
eJof subi www.svbaruba.org 


000 


XiomaraMaduro.com | 
= 

INVITACION PA TALKSHOW INTERACTIVO UNDA 
LO DUNA INFORMACION TOCANTE E PROGRAMA 
DI FONDO DI UNION EUROPEO “ERASMUS+” 














Oficina pa relacionnan di Union Europeo 
y di Reino kier a invita tur esnan activo 
den ensefiansa, deporte y hubentud y 
cu tin gana di expande nan horizonte 
y coopera ‘riba nivel internacional pa 
participa na e talkshow interactivo unda 
lo duna informacion encuanto e programa 
di fondo di Union Europeo “Erasmus+”. 

Comision Europeo a aproba diferente 
programa di Fondo pa e periodo 2021- 





2027. “Erasmus+” ta un di e fondonan 
na cua organisacionnan activo den 
educacion, deporte of cu ta traha cu 
hoben por participa. 

Erasmus+ ta e programa di fondo 
Europeo cu ta ofrece financiamento pa 
un area grandi di actividadnan den e 
ramo di educacion, training, hubentud y 
deporte. E programa ta pone enfasis ariba 
inclusion social, transicionnan berde y 
digital y promocion di participacion di 
hobennan den bida democratico. 


E obhetivo di e programa ta pa realisa 
bon iniciativanan y proyectonan cu ta 
contribui structuralmente na calidad 
di e infrastructura di conocimento di 
Europa, y como tal di e islanan ultramar 
manera Aruba. E programa ta brinda 
oportunidad na studiantenan, trainees, 
personal y boluntarionan pa pasa 
un periodo den exterior pa desaroya 
asina nan habilidadnan y mehora nan 
oportunidadnan di empleo. 

Tambe e ta promove pa organisacionnan 


traha den cooperacionnan transnacional 
y pa nan comparti practicanan innovativo 
den e areanan di educacion, di formacion 
y di hubentud. 


Bo kier sa mas? 

Den e sesion interactivo online organisa 
pa Erasmusplus, lo duna informacion 
encuanto kico e programa por significa 
p'abo y bo organisacion. Tambe bo lo 
havainformacion riba e temanan Europeo 
relevante pa e programa y callnan nobo 
cu lo sali, y bo por wordo inspira door di 
e proyectonan cu Hulanda den pasado a 
aproba. 

Fecha: 22 juni 2021 

Ora: 9.00 — 10.30 or (via zoom) 

Idioma: Hulandes 

Pa mas informacion contact: info@ 


arubagovernment.eu 

Pa registro: www.eramusplus.nl/ 
lancering 

Of bishita nos website: www. 


europehousearuba.org 





FORMULARIO PA YENA RESULTADO DI ELECCION 
OBTENIBEL RIBA WEBSITE OFICIAL DI GOBIERNO 


Yenamento di resultado di eleccion riba 
formulario, ya ta un tradicion hopi gusta 
riba anochi di eleccion. 

Servicio Informativo di Gobierno (Bureau 
Voorlichting — BUVO) kier informa 
pueblo cu riba website oficial di gobierno 
www.overheid.aw, www.gobierno.aw y 
www.government.aw por download e 
formulario digital den Excel p'asina por 
yena e resultado di eleccion. 


E Excel sheet aki ta contene formulanan 
cu ta calcula e total voto valido pa urna y 
pa partido, kiesdeler, cantidad di asiento 
pa partido y cantidad di restzetels. 
Tambe por download e EXCEL sheet 
menciona na color of preto cu blanco y 
yen'e manualmente y nan ta obtenibel 
den formato A3 of A4. 

Manera menciona por hay'e formulario 


riba www.overheid.aw. 


Por click riba Bestuur & organisatie - 
Staten - Verkiezingen - Verkiezingen 
2021 — Verkiezingsavond 

Url: https://secure.overheid. 
aw/bestuur-organisatie/ 
verkiezingsavond-2021_48189/?previ 
ewcode=ffe37bae2e98f02cff39c9ba1c 
4a3a12&preview=2&contentid=56357 
&pub=0000-00-00&exp=0000-00-00 


Por hay'e tambe riba www.gobierno.aw. 

Gobernacion - Parlamento - Eleccion - 
Eleccion 2021 - Anochi di eleccion 

Url: https://www.gobierno. 
aw/gobernacion/anochi-di- 
eleccion-2021 48195/ 

Por download e tambe for di www. 
government.aw. 


Uri: https://www.government.awl 
governance-administration/election- 
night-2021_48217/ 

Den e carousel riba homepage di e tres 
websitenan oficial di gobierno ariba 
menciona tambe por haya e paginanan 
aki, cu ta Verkiezingen 2021— Eleccion 
2021y Election 2021. 


BUVO kier gradici Directie 
Informatievoorziening en Automatisering 
(DIA), cu ta e encarga cu maneho 
tecnico di website di gobierno, pa a traha 
e formulario Excel hopi util aki. 


Despues di deposita nan voto, pueblo 
por sinta den comodidad di nan hogar, 
hunto cu familia y/of amigo, sigui e 
eleccion y yena e resultadonan asina cu 
nan drenta. 

Debi na e gran interes y exito rotundo di e prome grupo 
COLEGIO EPI Y QREDITS MICROFINANCIERING 
NEDERLAND (ARUBA) TA ANUNCIA APERTURA 

DI REGISTRACION DI E PROGRAMA DI 
CERTIFICACION BEYOUROWNBOSS PA E 
SIGUIENTE TEMPORADA 


BeYourOwnBoss (BYOB) ta un programa di certificacion na 
nivel di MBO disefia specialmente pa yuda e futuro empresario 
mehora su abilidadnan pa haci negoshi. E ta inclui un 
proceso di ensefiansa digital, den cua e patricipante ta wordo 
debidamente instrui y guia door di educadornan profesional y 
conocedor di e mundo negoshi moderno. Cada participante 
ta haya un mentor cu lo duna guia pa asina e cursista logra 
cumpli cu su tareanan y yega na e metanan di aprendizahe di 
e programa. 


Den un esfuerso conhunto, Colegio EPI y Qredits 
Microfinanciering Nederland (Aruba) a introduci e curso 
aki na februari di e aña aki caminda un total di 32 cursista 
ta actualmente den e fase di presentà nan idea pa negoshi 
(pitch) pa asina nan conlcui e curso y ricibi nan certificado. Nos 
ta contento di informa cu e programa cu e promer grupo tabata 
un exito rotundo! 


Varios interesado no a logra participa na e prome periodo aki 
di BYOB ja cu e cuponan a yena hopi liher. Pa atende cu e 
demanda, e biaha aki Colegio EPI y Qredits Aruba ta ofrece 
e programa den dos temporada: un Summer program cu ta 
cuminsa na juli y un Fall program cu ta cuminsa na september. 
E diferencia entre nan dos ta e duracion di e curso. E Summer 
program ta dura 2 luna - juli y augustus, mientras cu e Fall 
program ta tuma 3 % luna di tempo di september pa december. 
E programa ta cubri e mesun materianan, pero e Summer 
program lo wordo presenta den un forma mas intensivo, 
concentra y lihe, mientras cu e Fall program lo cana na un 
paso normal. 


E Summer program ta cuminsa cu un encuentro informativo 
pa tur participante cu a registra y paga nan registracion ariba 
diabierna 9 di juli y les oficial ariba dialuna dia 12 di juli. Lesnan 
lo wordo duna ariba dialuna, diaranzon y diabierna pa cuatro 
ora pa dia y lo tin e opcion pa registra pa e grupo di mainta 
(8:30 a.m.— 12:30 m.) of e grupo di merdia (1:30 p.m. — 5:30 
p.m.). 


E Fall program ta poni pa cuminsa sea riba diaranson 1 di 
september of diahuebs 2 di september, cu e encuentro 
informativo diabierna 27 di augustus. Mas detaves lo wordo 
publica den e luna di augustus tocante e rooster di lesnan, 
pero esakinan normalmente lo wordo duna dos biaha pa siman 





parti atardi/anochi (5:30 p.m. — 8:00 p.m.). 


Lesnantawordo facilita na e campus di Colegio EPI den su Open 
Leer Centrum (OLC). E costo di ful e programa ta Afis. 350,- pa 
persona cu ta inclui tur material y acceso pa e portal virtual di 
educacion di BeYourOwnBoss. Na final, e participante lo ricibi 
un certificado na nivel profesional (MBO) como empresario 
di futuro cu ta inclui e creacion di su propio portafolio digital 
de empresario y e diseño di su modelo de negoshi. Esaki lo 
duna e participante automaticamente un posicion de ventaha 
na momento cu e dicidi di tuma e siguiente paso cu micro- 
financiamento hunto cu Qredits Microfinanciering Nederland 
(Aruba). 


No perde e oportunidad aki! Registracion ta online y ta habri 
caba. E link pa registracion ta accesible via e facebook page 
di Colegio EPI y Qredits Aruba. Ultimo dia pa registra pa e 
Summer program ta 7 di juli pa 4or di atardi, y pa e Fall program 
25 di augustus mesun ora. Cuponan pa e curso aki ta limita, y 
mesora cu nan yena e registracion lo cera. 


Participa den educacion pa bida largo door di adkiri habilidadnan 
di siglo 21 y inverti den bo futuro! 


Pa mas informacion bishita Colegio EPI su facebook page of 
esun di Qredits Aruba, of tuma contacto cu Colegio EPI su 
Business Center na telefon 525-8742 of via e-mail events) 
epiaruba.com 

DIA MUNDIAL DI COMBATI SECURA Y 
SUELONAN DEGRADA OBSERVA PA UN 


Awe 17 di juni Nacionnan Uni (UN) a declara dia di observacion 
pa e conscientisacion pa combati secura y suelonan degrada. 
Locual na Ingles nan a yama Desertification and Drought 
Day. Directie Natuur en Milieu (DNM) ta colabora cu e parti 
di conscientisacion riba e tema aki cu ta di sumo importancia 
mirando cu nos ta depende di nos suelo den bon condicion y 
gran parti di Aruba su clima ta uno di secura. 


Ora cu nos ta papia di suelo degrada esaki ta consecuencia di 
rosamento y erosion acelera. E proceso aki ta consecuencia 
di actividadnan humano caminda e suelo tin necesidad di 
restauracion asina yuda combati cambio di clima y brinda 
servicionan pa yuda e biodiversidad y humanidad ainda mas. 
Tin un yamada urgente mundialmente despues di e pandemia 
pa mundo recupera na un manera sostenibel asina crea 
economianan mas resiliente pa futuro. 


E obhetivo di conscientisacion pa e dia observa aki den 2021 
ta pa demostra cu si inverti den suelonan saludabel como 
parti di e recuperacion, esaki lo ta un bon decision economico 
tambe. E inversion ta crea cuponan di trabou, duna stabilidad 
vital, garantisa calidad di cuminda, saca carbono toxico for 
di atmosfera, combati cambio di clima y trece balansa den 
biodiversidad ecologico. Cu conscientisacion pa combati 
secura y suelonan degrada ta yuda crea mas accion pa 
proteha y restaura areanan natural, asina tambe yuda cu e 
avancenan pa alcansa e 17 metanan di desaroyo sostenibel 
di UN (SDG's). 


Unda nos ta awo? 

Mundialmente, tres cuarto (%) di mundo su suelo, sin conta 
aden e parti cu ta cubri pa ijs, a transforma y ta usa pa aloca 
necesidad humano manera por ehempel cuminda y desaroyo. 


Desertification 
8 Drought Day 


Restoration. Land. Recovery 
We buid back better with healthy and 











E suelo degrada ta impactando calidad di bida di hende y bestia. 
E consecuencianan ta por ehempel; cu miyones di especienan 
ta na borde di extincion, emision di gasnan greenhouse (GG) lo 
hisa temperatura global y ta habri caminda pa mas malesanan 
contagioso manera esun di Covid-19 . Na Aruba, tin limite 
na espacio pa tereno destina pa cas of otro practica manera 
esun di plantamento. E practica di rosa tereno completo ta 
uno anticua y cu consecuencia pa e suelo y medio ambiente. 
Kitando matanan y e capa di suelo of cobamento ta acelera e 
proceso di erosion cu ta degrada e suelo aun mas. 


Kico ta e solucionan? 

Restauracion di mondinan den area di bahianan manera esun 
di matanan di mangel. Plantamento di matanan local den bo 
cura, tereno of areanan publico. Conscientisacion riba e tema, 
busca informacion di expertonan, yuda un organisacion pa 
sembra y planta mata manera esun di Ban Lanta y Planta, 
sifia practicanan mas innovativo di agricultura,v sifia biba den 
harmonia cu naturalesa. Algun di pregunta cu bo por haci na 
bo mes ta: mi bario y mi comunidad ta biba den harmonia cu 
naturalesa? Mi ta consciente di mi impacto di consumo?, 
E companianan cu mi ta sostene ta eherce practicanan 
sostenibel?, Ami tambe por ta un activista? -mandando carta 
di preocupacion pa cu restauracion di areanan na unda cu e 
suelo ta degrada, preocupacion pa cu secura y planificacion di 
uzo di terenonan y e suelo. 


DNM ta uni na e yamada pa encurasha un y tur pa establece un 
mihor relacion y amor pa naturalesa. E yamada na comunidad 
global pa cu e dia observa aki ta pa trata nos suelo y tera 
manera un recurso limita y precioso cu mester di restauracion 
y proteccion. 

Departamento di Salud Publico: 


UPDATE 21 DI JUNI 2021 


Segun resumen di awe 2 persona a recupera, a registra total 4 caso nobo di Covid-19, di cual 1 ta no-residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 


laboratorionan priva y aeropuerto ta 359 test. 


‘Positivity rate’ entre nos residentenan ta 8%. 


Casonan activo pa awe ta 30, cantidad di fayecido relaciona cu Covid-19 ta 107. 





OVE ARUBA COVID-19 






RESIDENTE NO-RESIDENTE 








Casonan Nobo 4 3 1 
Activo 30 27 3 
10975 10084 891 
Positivo 11112 10217 895 
161982 3 - 
Getest 173723 =. ki 


Morto 107 106 1 

